Document ID: /roh_data/filtered/fineweb-2-filterrobots_roh.jsonl.gz/65169

En la sportlounge da RTR discurran Sandro (28) e Livio Simonet (25) betg mo da lur sport – il ski alpin. Els sa regordan da l'entschatta e din che profi saja schon adina stada lur finamira.
Entant che Sandro ha gia fatg ina giada il pass sin il podest ed è davantà terz a Chamonix, spetga Livio anc sin in tal exploit. En discurs cun Toni Poltera raquintan els tranter auter da la gnervusadad avant cursas, il sa focusar e pertge ch'els èn pli spert cuntents cun il setup da lur material ch'auters. Els raquintan da concurrenza e cuminaivladads, da las temas pervia da tschaira da skis cun fluor e caracteriseschan natiralmain il frar.